CELEX: 32021R1916
Language: fi
Date: 2021-11-03 00:00:00
Title: Komission asetus (EU) 2021/1916, annettu 3 päivänä marraskuuta 2021, Euroopan parlamentin ja neuvoston asetuksen (EY) N:o 1334/2008 liitteen I muuttamisesta 4-amino-5-(3-(isopropyyliamino)-2,2-dimetyyli-3-oksopropoksi)-2-metyylikinoliini-3-karboksyylihapon sisällyttämiseksi unionin aromiaineiden luetteloon (ETA:n kannalta merkityksellinen teksti)

4.11.2021   
               
               
                  FI
               
               
                  Euroopan unionin virallinen lehti
               
               
                  L 389/11
               
            
         KOMISSION ASETUS (EU) 2021/1916,
         annettu 3 päivänä marraskuuta 2021,
         Euroopan parlamentin ja neuvoston asetuksen (EY) N:o 1334/2008 liitteen I muuttamisesta 4-amino-5-(3-(isopropyyliamino)-2,2-dimetyyli-3-oksopropoksi)-2-metyylikinoliini-3-karboksyylihapon sisällyttämiseksi unionin aromiaineiden luetteloon
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikkeissa käytettävistä aromeista ja tietyistä ainesosista, joilla on aromaattisia ominaisuuksia, sekä neuvoston asetuksen (ETY) N:o 1601/91, asetusten (EY) N:o 2232/96 ja (EY) N:o 110/2008 sekä direktiivin 2000/13/EY muuttamisesta 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1334/2008 (1) ja erityisesti sen 11 artiklan 3 kohdan,
         ottaa huomioon elintarvikelisäaineiden, elintarvike-entsyymien ja elintarvikearomien yhtenäisestä hyväksymismenettelystä 16 päivänä joulukuuta 2008 annetun Euroopan parlamentin ja neuvoston asetuksen (EY) N:o 1331/2008 (2) ja erityisesti sen 7 artiklan 5 kohdan,
         sekä katsoo seuraavaa:
         
                     (1)
                  
                  
                     Asetuksen (EY) N:o 1334/2008 liitteessä I vahvistetaan unionissa elintarvikkeissa käytettäväksi hyväksyttyjen aromien ja raaka-aineiden luettelo ja niiden käyttöä koskevat edellytykset.
                  
               
                     (2)
                  
                  
                     Komission täytäntöönpanoasetuksella (EU) N:o 872/2012 (3) vahvistetaan aromiaineiden luettelo ja sisällytetään kyseinen luettelo asetuksen (EY) N:o 1334/2008 liitteessä I olevaan A osaan.
                  
               
                     (3)
                  
                  
                     Mainittu luettelo voidaan saattaa ajan tasalle asetuksen (EY) N:o 1331/2008 3 artiklan 1 kohdassa tarkoitetun yhteisen menettelyn mukaisesti joko komission aloitteesta tai jäsenvaltion tai asianomaisen osapuolen toimittaman hakemuksen johdosta.
                  
               
                     (4)
                  
                  
                     Komissiolle toimitettiin 24 päivänä helmikuuta 2015 hakemus, joka koski 4-amino-5-(3-(isopropyyliamino)-2,2-dimetyyli-3-oksopropoksi)-2-metyylikinoliini-3-karboksyylihapon (FL-nro 16.130) käytön ja yhden sen suoloista eli sen hemisulfaattimonohydraattisuolan sallimista aromiaineina erilaisissa elintarvikkeissa, jotka kuuluvat pääasiallisesti useisiin aromeja ja raaka-aineita koskevassa unionin luettelossa tarkoitettuihin elintarvikeryhmiin. Hakemuksen mukaan elintarvikkeisiin on tarkoitus lisätä aromiaineena ainoastaan tätä ainetta ja sen hemisulfaattimonohydraattisuolaa muttei muita kyseisen aineen suoloja. Komissio ilmoitti hakemuksesta Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja pyysi siltä lausuntoa. Lisäksi komissio asetti hakemuksen jäsenvaltioiden saataville asetuksen (EY) N:o 1331/2008 4 artiklan mukaisesti.
                  
               
                     (5)
                  
                  
                     Elintarviketurvallisuusviranomainen arvioi 30 päivänä marraskuuta 2016 antamassaan lausunnossa (4) aineen ja sen hemisulfaattimonohydraattisuolan turvallisuutta, kumpaakin FL-numerolla 16.130. Elintarviketurvallisuusviranomainen totesi, että kyseisellä aineella on makua muuttavia ominaisuuksia, ja esitti päätelmänään, että ravinnon kautta tapahtuvilla arvioiduilla saantimäärillä aineen ja sen hemisulfaattimonohydraattisuolan käyttö ei aiheuta turvallisuusongelmia.
                  
               
                     (6)
                  
                  
                     Elintarviketurvallisuusviranomaisen lausunnon perusteella on aiheellista sallia aineen, jonka FL-nro on 16.130, ja sen hemisulfaattimonohydraattisuolan käyttö aromiaineina määriteltyjen käyttöedellytysten mukaisesti, koska tällainen käyttö ei aiheuta turvallisuusongelmia eikä sen odoteta johtavan kuluttajia harhaan. Koska lisäksi ainoastaan kyseisen aineen hemisulfaattimonohydraattisuolaa on tarkoitus käyttää elintarvikkeeseen lisättävänä aromiaineena, on selvyyden vuoksi aiheellista ilmoittaa myös, että asetuksen (EY) N:o 1334/2008 liitteessä I olevan A osan 2 jakson huomautusta 1 ei sovelleta tähän aineeseen.
                  
               
                     (7)
                  
                  
                     Asetuksen (EY) N:o 1334/2008 liitteessä I olevaa A osaa olisi sen vuoksi muutettava.
                  
               
                     (8)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EY) N:o 1334/2008 liitteessä I oleva A osa tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä marraskuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 354, 31.12.2008, s. 34.
         
            (2)  EUVL L 354, 31.12.2008, s. 1.
         
            (3)  Komission täytäntöönpanoasetus (EU) N:o 872/2012, annettu 1 päivänä lokakuuta 2012, Euroopan parlamentin ja neuvoston asetuksessa (EY) N:o 2232/96 säädetyn aromiaineiden luettelon hyväksymisestä, sen sisällyttämisestä Euroopan parlamentin ja neuvoston asetuksen (EY) N:o 1334/2008 liitteeseen I sekä komission asetuksen (EY) N:o 1565/2000 ja komission päätöksen 1999/217/EY kumoamisesta (EUVL L 267, 2.10.2012, s. 1).
         
            (4)  EFSA Journal (2017); 15(1):4660.
      
      
         
            LIITE
            Lisätään asetuksen (EY) N:o 1334/2008 liitteessä I olevan A osan 2 jakson taulukossa 1 olevan 16.127 kohdan jälkeen FL-nroa 16.130 koskeva kohta seuraavasti:
            
               
                           ”16.130
                        
                        
                           4-amino-5-(3-(isopropyyliamino)-2,2-dimetyyli-3-oksopropoksi)-2-metyylikinoliini-3-karboksyylihappo
                        
                        
                           1359963-68-0
                        
                        
                           2204
                        
                        
                            
                        
                        
                           Vähintään 99 %, pienin määritysarvo (IR, NMR, MS)
                        
                        
                           Huomautus: Asetuksen (EY) N:o 1334/2008 liitteessä I olevan A osan 2 jakson huomautusta 1 ei sovelleta tähän aineeseen.
                           Aromiaineena käyttöä koskevat rajoitukset ilmaistuna karboksyylihapon ja hemisulfaattimonohydraattisuolan summana, ilmaistuna happona:
                           Ryhmässä 1.4 enintään 10 mg/kg
                           Ryhmässä 1.6.3 enintään 30 mg/kg
                           Ryhmässä 1.8 enintään 30 mg/kg
                           Ryhmissä 2.2.1 ja 2.2.2 enintään 30 mg/kg
                           Ryhmässä 3 enintään 30 mg/kg
                           Ryhmässä 4.2.3 enintään 10 mg/kg
                           Ryhmässä 4.2.4.1 enintään 30 mg/kg
                           Ryhmässä 4.2.4.2 enintään 10 mg/kg
                           Ryhmissä 4.2.5.1, 4.2.5.2, 4.2.5.3 ja 4.2.5.4 enintään 30 mg/kg
                           Ryhmissä 5.1 ja 5.2 enintään 30 mg/kg
                           Ryhmässä 5.3 enintään 300 mg/kg
                           Ryhmässä 5.4 enintään 30 mg/kg
                           Ryhmässä 6.3 enintään 45 mg/kg
                           Ryhmässä 7.2 enintään 15 mg/kg
                           Ryhmissä 8.3.1, 8.3.2 ja 8.3.3 enintään 15 mg/kg
                           Ryhmissä 8.3.4.1, 8.3.4.2 ja 8.3.4.3 enintään 15 mg/kg
                           Ryhmässä 11.2 enintään 30 mg/kg
                           Ryhmässä 12.4 enintään 30 mg/kg
                           Ryhmässä 12.5 enintään 10 mg/l
                           Ryhmissä 14.1.2, 14.1.3 ja 14.1.4 enintään 7 mg/l
                           Ryhmissä 14.1.5.1 ja 14.1.5.2 enintään 7 mg/kg
                           Ryhmässä 14.2.1 enintään 7 mg/l
                           Ryhmissä 14.2.2 ja 14.2.5 enintään 10 mg/l
                           Ryhmässä 15.1 enintään 30 mg/kg
                           Ryhmässä 16, poisluettuna ryhmään 1, 3 ja 5 kuuluvat tuotteet, enintään 15 mg/kg.
                        
                        
                            
                        
                        
                           EFSA”
                        
                     
                           4-amino-5-(3-(isopropyyliamino)-2,2-dimetyyli-3-oksopropoksi)-2-metyylikinoliini-3-karboksyylihapon hemisulfaattimonohydraattisuola
                        
                        
                           1460210-04-1
                        
                        
                           2204,1
                        
                        
                            
                        
                        
                           Synonyymi: 3-kinoliinikarboksyylihappo, 4-amino-5-[2,2-dimetyyli-3-[(1-metyylietyyli)amino]-3-oksopropoksi]-2-metyyli-, sulfaatti, hydraatti (2:1:2).
                           Pienin määritysarvo vähintään 99 % (HPLC)